Ettepanek: NÕUKOGU OTSUS seisukoha kohta, mille Euroopa Liit võtab Euroopa Ühenduse ja selle liikmesriikide ning Šveitsi Konföderatsiooni vahelise kokkuleppega (isikute vaba liikumise kohta) moodustatud ühiskomitees seoses kõnealuse kokkuleppe II lisa („Sotsiaalkindlustussüsteemide koordineerimine”) muutmisega /* COM/2014/0611 final - 2014/0283 (NLE) */





SELETUSKIRI 1. ETTEPANEKU TAUST 1. juunil 2002 jõustus Euroopa Ühenduse ja selle liikmesriikide ning Šveitsi Konföderatsiooni vaheline kokkulepe isikute vaba liikumise kohta (edaspidi „kokkulepe”). Kokkuleppe II lisas on nähtud ette sotsiaalkindlustussüsteemide koordineerimine. Kokkuleppe artikli 18 kohaselt võib kokkuleppe II lisa muuta isikute vaba liikumise ELi ja Šveitsi ühiskomitee. Otsuse 2002/309/EÜ[1] artiklis 2 on nähtud ette, et liidu seisukoha ühiskomitee otsuste kohta võtab komisjoni ettepanekule tuginedes vastu nõukogu. Et tagada ELi õigusaktide ühtne ja õige kohaldamine ning vältida haldusalaseid ja ka võimalikke õiguslikke probleeme, tuleb kõnealuse kokkuleppe II lisas viidata kõikidele asjakohastele ELi õigusaktidele ja sotsiaalkindlustussüsteemide koordineerimise halduskomisjoni otsustele. Kokkuleppe II lisa asendati seetõttu ühiskomitee 31. märtsi 2012. aasta otsusega nr 1/2012. Kõnealuse otsusega kujundati välja sotsiaalkindlustussüsteemide koordineerimise ajakohastatud süsteem, mida hakati ELis kohaldama 1. mail 2010 määruse (EÜ) nr 883/2004 (muudetud määrusega (EÜ) nr 988/2009), rakendusmääruse nr 987/2009 ning halduskomisjoni otsuste ja soovituste alusel. Neid kolme määrust kohaldati ka Šveitsis. Kokkuleppe II lisa tuleb nüüd muuta, et võtta arvesse ELi õigusakte, mis on vahepeal jõustunud, eelkõige tuleks lisada muudatused, mis on tehtud määrustesse (EÜ) nr 883/2004[2] ja (EÜ) nr 987/2009[3] komisjoni 9. detsembri 2010. aasta määrusega (EL) nr 1244/2010,[4] Euroopa Parlamendi ja nõukogu 22. mai 2012. aasta määrusega (EL) nr 465/2012[5] ja komisjoni 18. detsembri 2012. aasta määrusega (EL) nr 1224/2012[6]. Sel eesmärgil esitab komisjon käesoleva ettepaneku võtta vastu nõukogu otsus, mis käsitleb seisukohta, mille liit peaks võtma kokkuleppega moodustatud ühiskomitees. Tuginedes Euroopa Kohtu 27. veebruari 2014. aasta otsusele kohtuasjas C-656/11 (otsuste tegemiseks õigusliku aluse valiku kohta), põhineb käesolev ettepanek võtta vastu uus nõukogu otsus Euroopa Liidu toimimise lepingu artiklil 48 koostoimes sama aluslepingu artikli 218 lõikega 9. Käesolevas ettepanekus võetakse arvesse ühiskomitee otsuse eelnõu, milles lepiti Šveitsi ametiasutustega talituste tasandil kokku 14. märtsil 2013, ning selles toetatakse ELi ja Šveitsi sotsiaalkindlustussüsteemide kooskõlastamist käsitlevate ELi õigusaktide ühtset kohaldamist. Kokkuleppe II lisa tuleks muuta ka selleks, et võtta arvesse Šveitsi 6. oktoobri 2006. aasta seadust täiendavate riiklike hüvitiste kohta. Selle seadusega asendati 19. märtsi 1965. aasta seadus. Uus seadus võeti vastu riigi ja kantonite ülesannete jaotuse ja rahastamistingimuste üldise läbivaatamise tagajärjel. Uue seadusega ei muudetud ei hüvitisi ega nende saamise tingimusi. Hüvitiste laad ja eesmärk jäid samaks. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ettepanekule lisatud II lisa uus versioon on valminud Šveitsi sotsiaalkindlustusameti ja Euroopa Liidu sotsiaalkindlustuse asjatundjate tehniliste arutelude tulemusel. Kokkuleppe II lisa ajakohastamine aitab lihtsustada ja ajakohastada sotsiaalkindlustussüsteemide koordineerimist Šveitsi ja ELi liikmesriikide vahel, eelkõige määruse (EL) nr 465/2012 rakendamise kaudu. Ajakohastatud tekstil on võrreldes seni kehtivate õigusaktidega positiivne mõju, kuna sellega täiustatakse haldusmenetlusi kõigi määruse kasutajate, sealhulgas riiklike sotsiaalkindlustusasutuste, tööandjate, eelkõige väikeste ja keskmise suurusega ettevõtjate, ja kodanike jaoks. 3. MÕJU EELARVELE Ettepanek ei mõjuta ELi eelarvet. 2014/0283 (NLE) Ettepanek: NÕUKOGU OTSUS seisukoha kohta, mille Euroopa Liit võtab Euroopa Ühenduse ja selle liikmesriikide ning Šveitsi Konföderatsiooni vahelise kokkuleppega (isikute vaba liikumise kohta) moodustatud ühiskomitees seoses kõnealuse kokkuleppe II lisa („Sotsiaalkindlustussüsteemide koordineerimine”) muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 48 koostoimes artikli 218 lõikega 9, võttes arvesse nõukogu ja komisjoni 4. aprilli 2002. aasta otsust 2002/309/EÜ, Euratom teadus- ja tehnikakoostöö kokkuleppe suhtes, Šveitsi Konföderatsiooniga seitsme kokkuleppe sõlmimise kohta,[7] eriti selle artiklit 2, võttes arvesse Euroopa Komisjoni ettepanekut ning arvestades järgmist: (1) Euroopa Ühenduse ja selle liikmesriikide ning Šveitsi Konföderatsiooni vaheline kokkulepe isikute vaba liikumise kohta (edaspidi „kokkulepe”) jõustus 1. juunil 2002. (2) Kokkuleppe artiklis 18 on sätestatud, et ühiskomitee võib teha oma otsusega kokkuleppesse muudatusi, sealhulgas muuta selle II lisa, milles käsitletakse sotsiaalkindlustussüsteemide koordineerimist. (3) Et tagada liidu õigusaktide ühtne kohaldamine ning vältida haldusalaseid ja ka võimalikke õiguslikke probleeme, tuleb kokkuleppe II lisa muuta, et lisada sellesse uued liidu õigusaktid, millele kokkuleppes praegu ei viidata. (4) Seetõttu peaks liidu seisukoht ühiskomitees põhinema käesoleva otsuse lisas esitatud otsuse eelnõul, ON TEINUD JÄRGMISE OTSUSE: Artikkel 1 Euroopa Ühenduse ja selle liikmesriikide ning Šveitsi Konföderatsiooni vahel 21. juunil 1999 sõlmitud kokkuleppe (isikute vaba liikumise kohta) artikli 14 alusel moodustatud ühiskomitees võetav liidu seisukoht põhineb käesoleva otsuse lisas esitatud ühiskomitee otsuse eelnõul. Liidu esindajad ühiskomitees võivad otsustada teha nimetatud otsuse eelnõus väiksemaid muudatusi ilma nõukogu täiendava otsuseta. Artikkel 2 Ühiskomitee otsus avaldatakse pärast vastuvõtmist Euroopa Liidu Teatajas. Artikkel 3 Käesolev otsus jõustub [kuupäev]. Brüssel, Nõukogu nimel eesistuja [1] Nõukogu ja komisjoni otsus 2002/309/EÜ, Euratom, teadus- ja tehnikakoostöö kokkuleppe suhtes, 4. aprill 2002, Šveitsi Konföderatsiooniga seitsme kokkuleppe sõlmimise kohta. [2] ELT L 166, 30.4.2004, lk 1, nagu seda on parandatud väljaandes ELT L 200, 7.6.2004, lk 1; Euroopa Parlamendi ja nõukogu määrus (EÜ) nr 883/2004, 29. aprill 2004, sotsiaalkindlustussüsteemide koordineerimise kohta. [3] ELT L 284, 30.10.2009, lk 1; Euroopa Parlamendi ja nõukogu määrus (EÜ) nr 987/2009, 16. september 2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord. [4] ELT L 338, 22.12.2010, lk 35. [5] ELT L 149, 8.6.2012, lk 4. [6] ELT L 349, 19.12.2012, lk 45. [7] EÜT L 114, 30.4.2002, lk 1. LISA Eelnõu: Euroopa Ühenduse ja selle liikmesriikide ning Šveitsi Konföderatsiooni vahel 21. juunil 1999 allakirjutatud kokkuleppega (isikute vaba liikumise kohta) moodustatud ühiskomitee otsus nr 1/2014, millega muudetakse kõnealuse kokkuleppe II lisa („Sotsiaalkindlustussüsteemide koordineerimine”) ÜHISKOMITEE, võttes arvesse Euroopa Ühenduse ja selle liikmesriikide ning Šveitsi Konföderatsiooni vahelist kokkulepet isikute vaba liikumise kohta[1] (edaspidi „kokkulepe”), eriti selle artikleid 14 ja 18, ning arvestades järgmist: (1) Kokkuleppele kirjutati alla 21. juunil 1999 ja see jõustus 1. juunil 2002. (2) Kokkuleppe II lisa sotsiaalkindlustussüsteemide koordineerimise kohta on asendatud ühiskomitee 31. märtsi 2012. aasta otsusega nr 1/2012[2]. (3) Kokkuleppe II lisa tuleks ajakohastada, et võtta arvesse Euroopa Liidu uusi õigusakte, mis on vahepeal jõustunud, eelkõige tuleks lisada muudatused, mis on tehtud Euroopa Parlamendi ja nõukogu määrustesse (EÜ) nr 883/2004[3] ja (EÜ) nr 987/2009[4] komisjoni määrusega (EL) nr 1244/2010,[5] Euroopa Parlamendi ja nõukogu määrusega (EL) nr 465/2012[6] ja komisjoni määrusega (EL) nr 1224/2012[7]. (4) Arvesse tuleks võtta ka sotsiaalkindlustussüsteemide koordineerimise halduskomisjoni otsuseid ja soovitusi, mille kohaselt tuleks määrust (EÜ) nr 883/2004 ja määrust (EÜ) nr 987/2009 rakendada pärast ühiskomitee otsuse nr 1/2012 jõustumist. (5) Kokkuleppe II lisa tuleks ajakohastada vastavalt Euroopa Liidu asjakohastes õigusaktides tehtud muudatustele, ON TEINUD JÄRGMISE OTSUSE: Artikkel 1 Euroopa Ühenduse ja selle liikmesriikide ning Šveitsi Konföderatsiooni vahelise isikute vaba liikumist käsitleva kokkuleppe (edaspidi „kokkulepe”) II lisa muudetakse vastavalt käesoleva otsuse lisale. Artikkel 2 Käesolev otsus on koostatud bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles ning kõikides nimetatud keeltes tekstid on võrdselt autentsed. Artikkel 3 Käesolev otsus jõustub selle ühiskomitees vastuvõtmise kuupäevale järgneva teise kuu esimesel päeval. Brüssel, Ühiskomitee nimel eesistuja sekretärid LISA Euroopa Ühenduse ja selle liikmesriikide ning Šveitsi Konföderatsiooni vahelise kokkuleppe (isikute vaba liikumise kohta) II lisa muudetakse järgmiselt. 1) A jao „Nimetatud õigusaktid” punktis 1 asendatakse sõnad „mida on muudetud Euroopa Parlamendi ja nõukogu 16. septembri 2009. aasta määrusega (EÜ) nr 988/2009, millega muudetakse määrust (EÜ) nr 883/2004 sotsiaalkindlustussüsteemide koordineerimise kohta ja määratakse kindlaks selle lisade sisu[8]” järgmiselt: „mida on muudetud järgmiste õigusaktidega: · Euroopa Parlamendi ja nõukogu 16. septembri 2009. aasta määrus (EÜ) nr 988/2009, millega muudetakse määrust (EÜ) nr 883/2004 sotsiaalkindlustussüsteemide koordineerimise kohta ja määratakse kindlaks selle lisade sisu[9]; · komisjoni 9. detsembri 2010. aasta määrus (EL) nr 1244/2010, millega muudetakse Euroopa Parlamendi ja nõukogu määrust (EÜ) nr 883/2004 sotsiaalkindlustussüsteemide koordineerimise kohta ning Euroopa Parlamendi ja nõukogu määrust (EÜ) nr 987/2009, milles sätestatakse määruse (EÜ) nr 883/2004 rakendamise kord[10]; · Euroopa Parlamendi ja nõukogu 22. mai 2012. aasta määrus (EL) nr 465/2012, millega muudetakse määrust (EÜ) nr 883/2004 sotsiaalkindlustussüsteemide koordineerimise kohta ja määrust (EÜ) nr 987/2009, milles sätestatakse määruse (EÜ) nr 883/2004 rakendamise kord,[11] ning · komisjoni 18. detsembri 2012. aasta määrus (EL) nr 1224/2012, millega muudetakse Euroopa Parlamendi ja nõukogu määrust (EÜ) nr 883/2004 sotsiaalkindlustussüsteemide koordineerimise kohta ning Euroopa Parlamendi ja nõukogu määrust (EÜ) nr 987/2009, milles sätestatakse määruse (EÜ) nr 883/2004 rakendamise kord[12].” 2) A jao „Nimetatud õigusaktid” punktis 1 asendatakse pealkirja „Käesoleva kokkuleppe kohaldamisel muudetakse määrust (EÜ) nr 883/2004 järgmiselt:” all punkti h alapunktis 1 sõnad „(19. märtsi 1965. aasta täiendavate riiklike hüvitiste seadus)” järgmiselt: „(6. oktoobri 2006. aasta täiendavate riiklike hüvitiste seadus)”. 3) A jao „Nimetatud õigusaktid” punktis 2 lisatakse sõnade „Euroopa Parlamendi ja nõukogu 16. septembri 2009. aasta määrus (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord[13]” järele järgmine tekst: „mida on muudetud järgmiste õigusaktidega: · komisjoni 9. detsembri 2010. aasta määrus (EL) nr 1244/2010, millega muudetakse Euroopa Parlamendi ja nõukogu määrust (EÜ) nr 883/2004 sotsiaalkindlustussüsteemide koordineerimise kohta ning Euroopa Parlamendi ja nõukogu määrust (EÜ) nr 987/2009, milles sätestatakse määruse (EÜ) nr 883/2004 rakendamise kord[14]; · Euroopa Parlamendi ja nõukogu 22. mai 2012. aasta määrus (EL) nr 465/2012, millega muudetakse määrust (EÜ) nr 883/2004 sotsiaalkindlustussüsteemide koordineerimise kohta ja määrust (EÜ) nr 987/2009, milles sätestatakse määruse (EÜ) nr 883/2004 rakendamise kord[15] ning · komisjoni 18. detsembri 2012. aasta määrus (EL) nr 1224/2012, millega muudetakse Euroopa Parlamendi ja nõukogu määrust (EÜ) nr 883/2004 sotsiaalkindlustussüsteemide koordineerimise kohta ning Euroopa Parlamendi ja nõukogu määrust (EÜ) nr 987/2009, milles sätestatakse määruse (EÜ) nr 883/2004 rakendamise kord[16].” 4) A jao „Nimetatud õigusaktid” punktis 2 jäetakse pealkirja „Käesoleva kokkuleppe kohaldamisel muudetakse määrust (EÜ) nr 987/2009 järgmiselt:” alt välja järgmised sõnad: „Šveitsi ja Itaalia 20. detsembri 2005. aasta kokkulepe, millega määratakse kindlaks tervisekindlustushüvitiste tagasimaksmise kord”. 5) B jaos „Õigusaktid, mida kokkuleppeosalised nõuetekohaselt arvesse võtavad” lisatakse punkti 21 järele järgmised punktid: „22. Sotsiaalkindlustussüsteemide koordineerimise halduskomisjoni 3. märtsi 2010. aasta otsus nr E2, millega kehtestatakse kord määruse (EÜ) nr 883/2004 ja Euroopa Parlamendi ja nõukogu artiklis 1 määratletud asutuste kohta EESSI juurde kuuluvasse elektroonilisse kataloogi kantud andmetes tehtavate muudatuste haldamiseks[17]. 23. Sotsiaalkindlustussüsteemide koordineerimise halduskomisjoni 19. oktoobri 2011. aasta otsus nr E3 Euroopa Parlamendi ja nõukogu määruse (EÜ) nr 987/2009 artiklis 95 määratletud üleminekuperioodi kohta[18]. 24. Sotsiaalkindlustussüsteemide koordineerimise halduskomisjoni 16. detsembri 2010. aasta otsus nr H6, mis käsitleb teatavate põhimõtete kohaldamist perioodide liitmise osas määruse (EÜ) nr 883/2004 (sotsiaalkindlustussüsteemide koordineerimise kohta) artikli 6 alusel[19]. 25. Sotsiaalkindlustussüsteemide koordineerimise halduskomisjoni 15. juuni 2011. aasta otsus nr S8 määruse (EÜ) nr 883/2004 (sotsiaalkindlustussüsteemide koordineerimise kohta) artiklis 33 sätestatud proteeside, oluliste abivahendite ja muude oluliste mitterahaliste hüvitiste andmise kohta[20]. 26. Sotsiaalkindlustussüsteemide koordineerimise halduskomisjoni 13. detsembri 2011. aasta otsus nr U4 määruse (EÜ) nr 883/2004 artikli 65 lõigete 6 ja 7 ning määruse (EÜ) nr 987/2009 artikli 70 kohase tagasimaksmise korra kohta[21].” 6) C jaos „Õigusaktid, mida kokkuleppeosalised arvesse võtavad” lisatakse punkti 2 järele järgmine punkt: „3. Sotsiaalkindlustussüsteemide koordineerimise halduskomisjoni 15. märtsi 2012. aasta soovitus nr S1, mis käsitleb piiriülese elusorganidoonorluse finantsaspekte[22].” [1] EÜT L 114, 30.4.2002, lk 6. [2] ELT L 103, 13.4.2012, lk 51. [3] Euroopa Parlamendi ja nõukogu määrus (EÜ) nr 883/2004, 29. aprill 2004, sotsiaalkindlustussüsteemide koordineerimise kohta (ELT L 166, 30.4.2004, lk 1, nagu seda on parandatud väljaandes ELT L 200, 7.6.2004, lk 1). [4] Euroopa Parlamendi ja nõukogu määrus (EÜ) nr 987/2009, 16. september 2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord (ELT L 284, 30.10.2009, lk 1). [5] Komisjoni määrus (EL) nr 1244/2010, 9. detsember 2010 (ELT L 338, 22.12.2010, lk 35). [6] Euroopa Parlamendi ja nõukogu määrus (EL) nr 465/2012, 22. mai 2012 (ELT L 149, 8.6.2012, lk 4). [7] Komisjoni määrus (EL) nr 1224/2012, 18. detsember 2012 (ELT L 349, 19.12.2012, lk 45). [8] ELT L 284, 30.10.2009, lk 43. [9] ELT L 284, 30.10.2009, lk 43. [10] ELT L 338, 22.12.2010, lk 35. [11] ELT L 149, 8.6.2012, lk 4. [12] ELT L 349, 19.12.2012, lk 45. [13] ELT L 284, 30.10.2009, lk 1. [14] ELT L 338, 22.12.2010, lk 35. [15] ELT L 149, 8.6.2012, lk 4. [16] ELT L 349, 19.12.2012, lk 45. [17] ELT C 187, 10.7.2010, lk 5 [sotsiaalkindlustust käsitleva teabe elektrooniline vahetamine]. [18] ELT C 12, 14.1.2012, lk 6. [19] ELT C 45, 12.2.2011, lk 5. [20] ELT C 262, 6.9.2011, lk 6. [21] ELT C 57, 25.2.2012, lk 4. [22] ELT C 240, 10.8.2012, lk 3.